geopti/opus-en-el-eval-mixture huggingface dataset:
English: In the framework of the first paragraph of Article 4 of Commission Regulation (EC) No 730/2006 [6], Member States may issue derogations from airborne carriage obligations laid down in this Regulation for flights operated under visual flight rules.
Greek: Βάσει του άρθρου 4 παράγραφος 1 του κανονισμού (ΕΚ) αριθ. 730/2006 της Επιτροπής [6], τα κράτη μέλη μπορούν να θεσπίζουν παρεκκλίσεις ως προς τις υποχρεώσεις περί εναέριας μεταφοράς που θεσπίζονται με τον παρόντα κανονισμό για τις πτήσεις που εκτελούνται σύμφωνα με τους κανόνες πτήσης εξ όψεως.
English: For the purpose of this Regulation the definitions in Article 2 of Regulation (EC) No 549/2004 shall apply.
Greek: Για τους σκοπούς του παρόντος κανονισμού εφαρμόζονται οι ορισμοί του άρθρου 2 του κανονισμού (ΕΚ) αριθ. 549/2004.
English: ‘8,33 kHz channel spacing’ means a separation of 8,33 kHz between adjacent channels;
Greek: ως «διαυλοποίηση 8,33 KHz ή διαχωρισμός διαύλων ανά 8,33 KHz», νοείται ο διαχωρισμός μεταξύ δύο παρακείμενων διαύλων ανά 8,33 kHz·
English: ‘channel’ means a numerical designator used in conjunction with voice communication equipment tuning, which allows unique identification of the applicable radio communication frequency and channel spacing;
Greek: ως «δίαυλος ή κανάλι», νοείται αριθμητική ένδειξη που χρησιμοποιείται σε σχέση με τον συντονισμό μιας συσκευής επικοινωνιών φωνής, η οποία επιτρέπει τη μοναδική ταυτοποίηση της εφαρμοζόμενης συχνότητας ραδιοεπικοινωνίας και της αντίστοιχης διαυλοποίησης·
English: ‘air traffic control unit’ (hereinafter ATC unit) means variously area control centre, approach control unit or aerodrome control tower;
Greek: ως «μονάδα ελέγχου εναέριας κυκλοφορίας» (στο εξής «μονάδα ATC») νοείται, κατά περίπτωση, κέντρο ελέγχου περιοχής, μονάδα ελέγχου προσέγγισης ή πύργος ελέγχου αεροδρομίου·
English: ‘area control centre’ (hereinafter ACC) means a unit established to provide air traffic control service to controlled flights in control areas under its responsibility;
Greek: ως «κέντρο ελέγχου περιοχής» (στο εξής «ACC»), νοείται μονάδα που εγκαθιδρύεται για να παρέχει υπηρεσίες ελέγχου εναέριας κυκλοφορίας για ελεγχόμενες πτήσεις σε περιοχή ελέγχου που υπάγεται στην αρμοδιότητά του·
English: ‘flights operated under visual flight rules’ (VFR flights) means any flights operated under visual flight rules as defined in Annex 2 [7] to the 1944 Chicago Convention on International Civil Aviation;
Greek: ως «πτήσεις σύμφωνα με τους κανόνες πτήσης εξ όψεως» (πτήσεις VFR) νοούνται, οποιεσδήποτε πτήσεις εκτελούνται βάσει των κανόνων πτήσης εξ όψεως, όπως ορίζεται στο παράρτημα 2 [7] της σύμβασης του Σικάγου του 1944 για τη διεθνή πολιτική αεροπορία·
English: ‘VHF assignments’ means the assignment of a VHF frequency to an aeronautical service for the purpose of operating voice communication equipment;
Greek: ως «εκχώρηση συχνοτήτων VHF», νοείται εκχώρηση συχνοτήτων VHF σε αεροναυτική ραδιοϋπηρεσία με σκοπό τη λειτουργία συσκευών επικοινωνιών φωνής·
English: ‘offset-carrier system’ means a system used in situations where radio coverage cannot be ensured by a single transmitter and receiver combination and where, in order to minimise the interference problems, the signals are offset from the main carrier frequency;
Greek: ως «σύστημα μετατόπισης από τη φέρουσα», νοείται οποιοδήποτε σύστημα το οποίο χρησιμοποιείται σε περιπτώσεις όπου η ραδιοκάλυψη δεν μπορεί να διασφαλιστεί από έναν και μόνο συνδυασμό πομπού και δέκτη και όπου τα σήματα μετατοπίζονται από την κύρια φέρουσα συχνότητα ώστε να ελαχιστοποιούνται τα προβλήματα παρεμβολών·
English: ‘designated operational coverage’ means the volume of airspace in which a particular service is provided and in which the service is afforded frequency protection;
Greek: ως «καθορισμένη επιχειρησιακή κάλυψη», νοείται ο όγκος του εναέριου χώρου εντός του οποίου παρέχεται συγκεκριμένη υπηρεσία, η οποία και διασφαλίζεται με προστασία συχνότητας·
English: ‘operator’ means a person, organisation or enterprise engaged in or offering to engage in an aircraft operation;
Greek: ως «φορέας εκμετάλλευσης», νοείται οποιοδήποτε πρόσωπο, οργανισμός ή επιχείρηση που συμμετέχει ή προσφέρεται να συμμετάσχει στην εκμετάλλευση αεροσκαφών·
English: ‘working position’ means the furniture and technical equipment at which a member of the air traffic services staff under takes task associated with their job;
Greek: ως «θέση εργασίας», νοούνται τα έπιπλα και ο τεχνικός εξοπλισμός μέσω του οποίου οποιοδήποτε μέλος του προσωπικού των υπηρεσιών εναέριας κυκλοφορίας αναλαμβάνει να εκτελέσει καθήκοντα συναφή με την εργασία του·
English: ‘radio-telephony’ means a form of radio-communication primarily intended for the exchange of information in the form of speech;
Greek: ως «ραδιοτηλεφωνία», νοείται η μορφή ραδιοεπικοινωνίας που χρησιμοποιείται κυρίως για την ανταλλαγή πληροφοριών υπό μορφή ομιλίας·
English: ‘letter of agreement’ means an agreement between two adjacent ATC units that specifies how their respective ATC responsibilities are to be coordinated;
Greek: ως «επιστολή συμφωνίας», νοείται η συμφωνία μεταξύ δύο γειτονικών μονάδων ATC που ορίζει τον τρόπο συντονισμού των αντίστοιχων αρμοδιοτήτων τους όσον αφορά τον ATC·
English: ‘Integrated Initial Flight Plan Processing System’ (hereinafter ‘IFPS’) means a system within the European Air Traffic Management Network through which a centralised flight planning processing and distribution service, dealing with the reception, validation and distribution of flight plans, is provided within the airspace covered by this Regulation;
Greek: ως «Ολοκληρωμένο Σύστημα Επεξεργασίας Αρχικού Σχεδίου Πτήσης» (στο εξής «IFPS») νοείται, το σύστημα που εφαρμόζεται στο πλαίσιο του ευρωπαϊκού δικτύου διαχείρισης της εναέριας κυκλοφορίας, μέσω του οποίου παρέχεται, στον εναέριο χώρο που καλύπτεται από τον παρόντα κανονισμό, μια κεντρική υπηρεσία επεξεργασίας προγραμματισμού και κατανομής των πτήσεων, η οποία συνίσταται στην παραλαβή, επικύρωση και διανομή των σχεδίων πτήσης·
English: ‘State aircraft’ means any aircraft used for military, customs and police;
Greek: ως «κρατικό αεροσκάφος», νοείται οποιοδήποτε αεροσκάφος χρησιμοποιείται για τις ανάγκες του στρατού, των τελωνείων ή της αστυνομίας·
English: ‘transport-type State aircraft’ means fixed wing State aircraft that are designed for the purpose of transporting persons and/or cargo.
Greek: ως «κρατικό αεροσκάφος μεταφορικού τύπου», νοείται οποιοδήποτε κρατικό αεροσκάφος με σταθερά πτερύγια που είναι σχεδιασμένο ώστε να μεταφέρει ανθρώπους ή/και εμπορεύματα.
English: Without prejudice to Article 5, operators shall ensure that, by 15 March 2008 at the latest, their aircraft are equipped with radio equipment with 8,33 kHz channel spacing capability.
Greek: Με την επιφύλαξη του άρθρου 5, οι φορείς εκμετάλλευσης διασφαλίζουν ότι τα αεροσκάφη τους θα έχουν εφοδιαστεί με ραδιοσυστήματα ικανότητας διαχωρισμού διαύλων ανά 8,33 kHz μέχρι τις 15 Μαρτίου 2008 το αργότερο.
English: In addition to 8,33 kHz channel spacing capability, the equipment referred to in paragraph 1 shall be able to tune to 25 kHz spaced channels and to operate in an environment which uses offset-carrier frequencies.
Greek: Πέραν της ικανότητας διαυλοποίησης 8,33 kHz, ο εξοπλισμός που αναφέρεται στην παράγραφο 1 πρέπει να μπορεί να συντονίζεται και σε συχνότητες με διαυλοποίηση 25 kHz, όπως και να λειτουργεί σε περιβάλλον μετατόπισης από τη φέρουσα συχνότητα.
English: Air navigation service providers shall ensure that, by 3 July 2008 at the latest, all voice VHF assignments are converted to 8,33 kHz channel spacing for sectors with a lower level at or above FL 195.
Greek: Οι πάροχοι υπηρεσιών αεροναυτιλίας διασφαλίζουν ότι, μέχρι τις 3 Ιουλίου 2008 το αργότερο, όλες οι εκχωρήσεις συχνοτήτων φωνής VHF θα έχουν μετατραπεί σε κανάλια με διαυλοποίηση 8,33 kHz για τους τομείς με κατώτερο επίπεδο το FL 195 και άνω.
English: Paragraph 3 shall not apply in respect of sectors where 25 kHz offset-carrier system is utilised.
Greek: Η παράγραφος 3 δεν εφαρμόζεται ως προς τους τομείς στους οποίους χρησιμοποιείται το σύστημα μετατόπισης από τη φέρουσα με διαυλοποίηση 25 kHz.
English: Member States shall take all the necessary measures to ensure that appropriate VHF assignments are notified to air navigation service providers.
Greek: Τα κράτη μέλη λαμβάνουν όλα τα απαραίτητα μέτρα ώστε να διασφαλίζουν ότι οι σχετικές εκχωρήσεις συχνοτήτων VHF κοινοποιούνται στους παρόχους υπηρεσιών αεροναυτιλίας.
English: Air navigation service providers shall implement the VHF assignments referred to in paragraph 5.
Greek: Οι πάροχοι υπηρεσιών αεροναυτιλίας εφαρμόζουν τις εκχωρήσεις συχνοτήτων VHF που αναφέρονται στην παράγραφο 5.
English: If under exceptional circumstances it is not possible to comply with paragraph 3, Member States shall communicate the reasons to the Commission.
Greek: Εάν, υπό εξαιρετικές περιστάσεις, δεν μπορούν να συμμορφωθούν με την παράγραφο 3, τα κράτη μέλη ενημερώνουν την Επιτροπή για τους λόγους που συντρέχουν.
English: Air navigation service providers shall ensure that the performance of their 8,33 kHz voice communication systems comply with the ICAO standards specified in Annex I(1).
Greek: Οι πάροχοι υπηρεσιών αεροναυτιλίας διασφαλίζουν ότι οι επιδόσεις των συστημάτων επικοινωνιών φωνής με διαυλοποίηση 8,33 kHz που χρησιμοποιούν συμμορφώνονται με τις προδιαγραφές του ICAO που ορίζονται στο παράρτημα I σημείο 1.
English: Air navigation service providers shall ensure that their 8,33 kHz voice communication systems allow an operationally acceptable voice communication between controllers and pilots within the designated operational coverage.
Greek: Οι πάροχοι υπηρεσιών αεροναυτιλίας διασφαλίζουν ότι τα συστήματα επικοινωνιών φωνής με διαυλοποίηση 8,33 kHz που χρησιμοποιούν επιτρέπουν μια επιχειρησιακά αποδεκτή φωνητική επικοινωνία μεταξύ των ελεγκτών και των πιλότων εντός της καθορισμένης επιχειρησιακής κάλυψης.
English: Air navigation service providers shall ensure that the performance of the transmitter/receiver ground constituent installed within the 8,33 kHz voice communication systems comply with the ICAO standards specified in Annex I(1) with regard to the frequency stability, modulation, sensitivity, effective acceptance bandwidth and adjacent channel rejection.
Greek: Οι πάροχοι υπηρεσιών αεροναυτιλίας διασφαλίζουν ότι οι επιδόσεις των συστατικών στοιχείων πομπού/δέκτη που εγκαθίστανται στο έδαφος στο πλαίσιο των συστημάτων επικοινωνιών φωνής με διαυλοποίηση 8,33 kHz συμμορφώνονται με τις προδιαγραφές του ICAO που ορίζονται στο παράρτημα I σημείο 1, σε ό,τι αφορά τη σταθερότητα της συχνότητας, τη διαμόρφωση, την ευαισθησία, την αποτελεσματική αποδοχή του εύρους ζώνης και την απόρριψη των παρακείμενων καναλιών.
English: Operators shall ensure that the performance of the 8,33 kHz voice communication systems installed onboard their aircraft in application of paragraph 1 comply with the ICAO standards specified in Annex I(2).
Greek: Οι φορείς εκμετάλλευσης διασφαλίζουν ότι οι επιδόσεις των συστημάτων επικοινωνιών φωνής με διαυλοποίηση 8,33 kHz, που έχουν εγκαταστήσει στα αεροσκάφη τους κατ’ εφαρμογή της παραγράφου 1, συμμορφώνονται με τις προδιαγραφές του ICAO που ορίζονται στο παράρτημα I σημείο 2.
English: The European Organisation for Civil Aviation Equipment (Eurocae) document specified in Annex I(3) shall be considered as sufficient means of compliance with regard to the frequency stability, modulation, sensitivity, effective acceptance bandwidth and adjacent channel rejection requirements identified in the ICAO standards specified in Annex I(2).
Greek: Το έγγραφο του Ευρωπαϊκού Οργανισμού περί Εξοπλισμού Πολιτικής Αεροπορίας (Eurocae) που αναφέρεται στο παράρτημα I σημείο 3, θεωρείται επαρκές μέσο συμμόρφωσης ως προς τις απαιτήσεις για τη σταθερότητα των συχνοτήτων, τη διαμόρφωση, την ευαισθησία, την αποτελεσματική αποδοχή του εύρους ζώνης και την απόρριψη των παρακείμενων καναλιών, όπως καθορίζονται στις προδιαγραφές του ICAO στο παράρτημα I σημείο 2.
English: Air navigation service providers shall implement the notification and initial co-ordination processes in their flight data processing systems in accordance with Commission Regulation (EC) No 1032/2006 [8] as follows:(a) the information about the 8,33 kHz capability of a flight shall be transmitted between ATC units;
Greek: Οι πάροχοι υπηρεσιών αεροναυτιλίας εφαρμόζουν, στα συστήματά τους για την επεξεργασία των στοιχείων πτήσης, τις διαδικασίες κοινοποίησης και αρχικού συντονισμού που προβλέπονται από τον κανονισμό (ΕΚ) αριθ. 1032/2006 της Επιτροπής [8] ως εξής:α) οι πληροφορίες σχετικά με την ικανότητα διαυλοποίησης 8,33 kHz μιας πτήσης διαβιβάζονται μεταξύ μονάδων ATC·
English: the information about the 8,33 kHz capability of a flight shall be made available at the appropriate working position;
Greek: οι πληροφορίες σχετικά με την ικανότητα διαυλοποίησης 8,33 kHz μιας πτήσης καθίστανται διαθέσιμες στην κατάλληλη θέση εργασίας·
English: the controller shall have the means to modify the information about the 8,33 kHz capability of a flight.
Greek: ο ελεγκτής διαθέτει τα μέσα που του επιτρέπουν να τροποποιεί τις πληροφορίες σχετικά με την ικανότητα διαυλοποίησης 8,33 kHz μιας πτήσης.
English: Air navigation service providers and operators shall ensure that all six digits of the numerical designator are used to identify the transmitting channel in VHF radio-telephony communications, except in the case of both the fifth and sixth digits being zeros, in which case only the first four digits shall be used.
Greek: Οι πάροχοι υπηρεσιών αεροναυτιλίας και οι φορείς εκμετάλλευσης διασφαλίζουν ότι και τα έξι ψηφία της αριθμητικής ένδειξης χρησιμοποιούνται για τον προσδιορισμό του καναλιού εκπομπής στις VHF επικοινωνίες ραδιοτηλεφωνίας, εκτός από την περίπτωση κατά την οποία τόσο το πέμπτο όσο και το έκτο ψηφίο είναι μηδενικά, οπότε και χρησιμοποιούνται μόνο τα πρώτα τέσσερα ψηφία.
English: Air navigation service providers and operators shall ensure that their air-ground voice communication procedures are in accordance with the ICAO provisions specified in Annex I(4).
Greek: Οι πάροχοι υπηρεσιών αεροναυτιλίας και οι φορείς εκμετάλλευσης διασφαλίζουν ότι οι διαδικασίες αερεπιγείων επικοινωνιών φωνής που εφαρμόζουν είναι σύμφωνες με τις διατάξεις του ICAO που ορίζονται στο παράρτημα I σημείο 4.
English: Air navigation service providers shall ensure that the procedures applicable to aircraft equipped with radio equipment with 8,33 kHz channel spacing capability and aircraft which are not equipped with such equipment are specified in the letters of agreement between ACCs.
Greek: Οι πάροχοι υπηρεσιών αεροναυτιλίας διασφαλίζουν ότι οι διαδικασίες που εφαρμόζονται στα αεροσκάφη που είναι εφοδιασμένα με εξοπλισμό διαυλοποίησης 8,33 kHz και στα αεροσκάφη που δεν είναι εφοδιασμένα με τέτοιο εξοπλισμό, ορίζονται στις επιστολές συμφωνίας μεταξύ των ACC.
English: Operators operating flights referred to in Article 1(3) above FL 195, and agents acting on their behalf shall ensure that in addition to the letter S and/or any other letters, as appropriate, the letter Y is inserted in item 10 of the flight plan for aircraft equipped with radio equipment with 8,33 kHz channel spacing capability, or the indicator STS/EXM833 is included in item 18 for aircraft not equipped but which have been granted exemption from the mandatory carriage equipment.
Greek: Οι φορείς εκμετάλλευσης που εκτελούν πτήσεις σύμφωνα με το άρθρο 1 παράγραφος 3 άνω του FL 195, καθώς και αντιπρόσωποι που ενεργούν για λογαριασμό τους, διασφαλίζουν ότι πέραν του γράμματος S ή/και τυχόν άλλων γραμμάτων, ανάλογα με την περίπτωση, εισάγεται το γράμμα Y στο στοιχείο υπ’ αριθμόν 10 του σχεδίου πτήσης για τα αεροσκάφη που είναι εφοδιασμένα με ραδιοσυστήματα ικανότητας διαχωρισμού διαύλων ανά 8,33 kHz, ή η ένδειξη STS/EXM833 στο στοιχείο υπ’ αριθμόν 18 για τα αεροσκάφη που δεν διαθέτουν τον εν λόγω εξοπλισμό αλλά στα οποία έχει χορηγηθεί απαλλαγή από τη σχετική υποχρέωση.
English: Aircraft normally capable of operating above FL 195 equipped with radio equipment with 8,33 kHz channel spacing capability but planning to fly below this level shall include the letter Y in item 10 of the flight plan.
Greek: Τα αεροσκάφη που μπορούν κανονικά να εκτελούν πτήσεις άνω του FL 195 και είναι εφοδιασμένα με ραδιοσυστήματα ικανότητας διαχωρισμού διαύλων ανά 8,33 kHz αλλά προγραμματίζουν να πετάξουν χαμηλότερα από αυτό το επίπεδο πτήσης συμπεριλαμβάνουν το γράμμα Y στο στοιχείο υπ’ αριθμόν 10 του σχεδίου πτήσης.
English: In the case of a change in the 8,33 kHz capability status for a flight, the operators or the agents acting on their behalf shall send a modification message to IFPS with the appropriate indicator inserted in the relevant item.
Greek: Σε περίπτωση αλλαγής στο καθεστώς της ικανότητας διαυλοποίησης 8,33 kHz για ορισμένη πτήση, οι φορείς εκμετάλλευσης ή οι αντιπρόσωποι που ενεργούν για λογαριασμό τους στέλνουν μήνυμα τροποποίησης στο IFPS, το οποίο φέρει την κατάλληλη ένδειξη στο σχετικό στοιχείο.
English: Member States shall take the necessary measures to ensure that IFPS processes and distributes information on the 8,33 kHz capability received in the flight plans.
Greek: Τα κράτη μέλη λαμβάνουν τα απαραίτητα μέτρα ώστε να διασφαλίζουν ότι το IFPS επεξεργάζεται και διανέμει την πληροφορία περί ικανότητας διαυλοποίησης 8,33 kHz που λαμβάνει στα σχέδια πτήσης.
English: Member States shall ensure that transport-type State aircraft are equipped with radio equipment with 8,33 kHz channel spacing capability by 3 July 2008 at the latest.
Greek: Τα κράτη μέλη διασφαλίζουν ότι τα κρατικά αεροσκάφη μεταφορικού τύπου θα έχουν εφοδιαστεί με ραδιοεξοπλισμό ικανότητας 8,33 kHz το αργότερο μέχρι τις 3 Ιουλίου 2008.
English: Without prejudice to national procedures for the communication of information on State aircraft, Member States shall communicate to the Commission by 3 January 2008 at the latest, the list of transport-type State aircraft that will not be equipped with radio equipment with 8,33 kHz channel spacing capability in accordance with paragraph 1, due to:
Greek: Με την επιφύλαξη των εθνικών διαδικασιών περί διαβίβασης πληροφοριών που αφορούν κρατικά αεροσκάφη, τα κράτη μέλη κοινοποιούν στην Επιτροπή, το αργότερο μέχρι τις 3 Ιανουαρίου 2008, κατάλογο με τα κρατικά αεροσκάφη μεταφορικού τύπου που δεν θα εφοδιαστούν με ραδιοσυστήματα ικανότητας διαχωρισμού διαύλων ανά 8,33 kHz σύμφωνα με την παράγραφο 1, λόγω:
English: When procurement constraints prevent compliance with paragraph 1, Member States shall also communicate to the Commission by 3 January 2008 at the latest the date by which the aircraft concerned will be equipped with radio equipment with 8,33 kHz channel spacing capability.
Greek: Όταν περιορισμοί που αφορούν τις συμβάσεις προμηθειών εμποδίζουν τη συμμόρφωση με την παράγραφο 1, τα κράτη μέλη κοινοποιούν επίσης στην Επιτροπή το αργότερο μέχρι τις 3 Ιανουαρίου 2008 την ημερομηνία μέχρι την οποία τα οικεία αεροσκάφη θα έχουν εξοπλιστεί με ραδιοσυστήματα ικανότητας διαχωρισμού διαύλων ανά 8,33 kHz.
English: That date shall not be later than 31 December 2012.
Greek: Η ημερομηνία αυτή δεν μπορεί να εκτείνεται πέραν της 31ης Δεκεμβρίου 2012.
English: Member States shall ensure that non-transport-type State aircraft are equipped with radio equipment with 8,33 kHz channel spacing capability by 31 December 2009 at the latest.
Greek: Τα κράτη μέλη διασφαλίζουν ότι τα κρατικά αεροσκάφη μη μεταφορικού τύπου θα έχουν εφοδιαστεί με ραδιοσυστήματα ικανότητας διαχωρισμού διαύλων ανά 8,33 kHz το αργότερο μέχρι τις 31 Δεκεμβρίου 2009.
English: Without prejudice to national procedures for the communication of information on State aircraft, Member States shall communicate to the Commission by 30 June 2009 at the latest, the list of non-transport-type State aircraft that will not be equipped with radio equipment with 8,33 kHz channel spacing capability in accordance with paragraph 3, due to:
Greek: Με την επιφύλαξη των εθνικών διαδικασιών περί διαβίβασης πληροφοριών που αφορούν κρατικά αεροσκάφη, τα κράτη μέλη κοινοποιούν στην Επιτροπή, το αργότερο μέχρι τις 30 Ιουνίου 2009, κατάλογο με τα κρατικά αεροσκάφη μη μεταφορικού τύπου που δεν θα εφοδιαστούν με ραδιοσυστήματα ικανότητας διαχωρισμού διαύλων ανά 8,33 kHz σύμφωνα με την παράγραφο 3, λόγω:
English: When procurement constraints prevent compliance with paragraph 3, Member States shall also communicate to the Commission by 30 June 2009 at the latest the date by which the aircraft concerned will be equipped with radio equipment with 8,33 kHz channel spacing capability.
Greek: Όταν περιορισμοί που αφορούν τις συμβάσεις προμηθειών εμποδίζουν τη συμμόρφωση με την παράγραφο 3, τα κράτη μέλη κοινοποιούν επίσης στην Επιτροπή το αργότερο μέχρι τις 30 Ιουνίου 2009 την ημερομηνία μέχρι την οποία τα οικεία αεροσκάφη θα έχουν εξοπλιστεί με ραδιοσυστήματα ικανότητας διαχωρισμού διαύλων ανά 8,33 kHz.
English: That date shall not be later than 31 December 2015.
Greek: Η ημερομηνία αυτή δεν μπορεί να εκτείνεται πέραν της 31ης Δεκεμβρίου 2015.
English: Air traffic service providers shall ensure that the State aircraft not equipped with radio equipment with 8,33 KHz channel spacing capability can be accommodated, provided that they can be safely handled within the capacity limits of the air traffic management system on UHF or 25 kHz VHF assignments.
Greek: Οι πάροχοι υπηρεσιών εναέριας κυκλοφορίας διασφαλίζουν ότι τα κρατικά αεροσκάφη που δεν είναι εφοδιασμένα με ραδιοσυστήματα ικανότητας διαχωρισμού διαύλων ανά 8,33 KHz μπορούν να εξυπηρετηθούν, με την προϋπόθεση ότι η εξυπηρέτησή τους γίνεται με ασφάλεια εντός των ορίων της ικανότητας του συστήματος διαχείρισης εναέριας κυκλοφορίας σε συχνότητες UHF ή VHF με διαυλοποίηση 25 kHz.
English: Member States shall publish the procedures for the handling of State aircraft which are not equipped with radio equipment with 8,33 kHz channel spacing capability in national aeronautical information publications.
Greek: Τα κράτη μέλη δημοσιεύουν σε εθνικά έντυπα ενημέρωσης για θέματα αεροναυτιλίας τις διαδικασίες για τον χειρισμό των κρατικών αεροσκαφών που δεν είναι εφοδιασμένα με ραδιοσυστήματα ικανότητας διαχωρισμού διαύλων ανά 8,33 KHz.
English: Air traffic service providers shall communicate on an annual basis to the Member State that has designated them, their plans for the handling of State aircraft which are not equipped with radio equipment with 8,33 kHz channel spacing capability defined taking into account the capacity limits associated with the procedures referred to in paragraph 6.
Greek: Οι πάροχοι υπηρεσιών εναέριας κυκλοφορίας ανακοινώνουν σε ετήσια βάση, στα κράτη μέλη που τους έχουν ορίσει, τα σχέδιά τους για την εξυπηρέτηση των κρατικών αεροσκαφών που δεν είναι εφοδιασμένα με ραδιοσυστήματα ικανότητας διαχωρισμού διαύλων ανά 8,33 kHz, λαμβάνοντας υπόψη τα όρια ικανότητας που σχετίζονται με τις διαδικασίες που αναφέρονται στην παράγραφο 6.
English: Member States shall take the necessary measures to ensure that any changes to the existing systems referred to in Article 1(2) or the introduction of new systems are preceded by a safety assessment, including hazard identification, risk assessment and mitigation, conducted by the parties concerned.
Greek: Τα κράτη μέλη λαμβάνουν όλα τα απαραίτητα μέτρα ώστε να διασφαλίζουν ότι τυχόν αλλαγές στα υφιστάμενα συστήματα που αναφέρονται στο άρθρο 1 παράγραφος 2 ή η υιοθέτηση νέων συστημάτων γίνονται μόνο εφόσον έχει προηγηθεί, εκ μέρους των ενδιαφερομένων μερών, αξιολόγηση της ασφάλειας, η οποία περιλαμβάνει προσδιορισμό της επικινδυνότητας, εκτίμηση κινδύνων και διαδικασίες μετριασμού τους.
English: During this safety assessment, the safety requirements specified in Annex II shall be taken into consideration as a minimum.
Greek: Κατά τη διάρκεια της αξιολόγησης της ασφάλειας, οι απαιτήσεις ασφάλειας που ορίζονται στο παράρτημα II λαμβάνονται υπόψη ως ελάχιστες απαιτήσεις.